Document ID: 32000D0050

32000D0050
L 019/51
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 17 декември 1999 година
относно минималните изисквания за инспекция на стопанствата, в които се отглеждат животни за селскостопански цели
(нотифицирано под номер C(1999) 4534)
(текст от значение за ЕИП)
(2000/50/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 98/58/EО на Съвета от 20 юли 1998 г. относно защитата на животни, отглеждани за селскостопански цели (1), и по-специално член 6, параграф 3 от нея,
като има предвид, че:
(1)
Държавите-членки представят на Комисията доклади относно инспекциите, изисквани в член 6 от Директива 98/58/EО.
(2)
Формата, съдържанието и честотата на представяне на докладите от инспекциите от държавите-членки трябва да бъдат хармонизирани и е важно да бъде събирана информация за количеството, както и за качеството на инспекциите, за да се прецени дали е осигурено съответствие с Директива 98/58/EО на Съвета в държавите-членки.
(3)
Резултатите от тези инспекции са съществени за Комисията при изготвянето на специални доклади до Постоянния ветеринарен комитет, основани на член 6, параграф 2 от Директива 98/58/EО.
(4)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. Държавите-членки представят на Комисията доклад, включващ резултатите от инспекциите, извършени в областта на защитата на животните, отглеждани за селскостопански цели.
2. В светлината на разпоредбите на член 6, параграф 3 от Директива 98/58/EО докладът трябва да съответства на информацията, определена в приложението.
Член 2
Докладът трябва се представя на Комисията на всеки две години - до последния работен ден на април - и за първи път - до 30 април 2002 г.
Член 3
Настоящото решение влиза в сила на 1 януари 2000 г.
Член 4
Адресати на настоящото решение са държавите-членки.
Съставено в Брюксел на 17 декември 1999 година.

Labels: 20
6